b'\n_START_ARTICLE_\nAuk\xc5\xa1toji \xc5\xbeurnalistikos ir masin\xc4\x97s komunikacijos mokykla\n_START_SECTION_\nIstorija\n_START_PARAGRAPH_\n1961 m. lapkri\xc4\x8dio 18d. Auk\xc5\xa1tojo mokslo \xc5\xa1vietimo ministerijos \xc4\xafsakymu \xc5\xbeurnalistikos padalinys priklaus\xc4\x99s Leningrado universiteto Filologijos fakultetui buvo perorganizuotas \xc4\xaf \xc5\xbdurnalistikos fakultet\xc4\x85.  Pirmu fakulteto dekanu tapo profesorius Aleksandras Bere\xc5\xbenojus. _NEWLINE_1974 m. rugpj\xc5\xab\xc4\x8dio m\xc4\x97n. fakultetas \xc4\xafsik\xc5\xabr\xc4\x97 dabartin\xc4\x97se patalpose 1-oje linijoje Vasilijaus saloje. _NEWLINE_Rektoriaus \xc4\xafsakymu 2012 metais \xc5\xbdurnalistikos fakultetas perorganizuotas \xc4\xaf Auk\xc5\xa1t\xc4\x85j\xc4\x85 \xc5\xbeurnalistikos ir masini\xc5\xb3 komunikacij\xc5\xb3 mokykl\xc4\x85, kuri\xc4\x85 sudaro \xc5\xbdurnalistikos (dekanas - dr. Liudmila Gromova) ir Taikomosios komunikacijos fakultetai (dekanas - Sergejus Bol\xc5\xa1akovas). Instituto direktoriumi paskirtas Anatolijus Puju. _NEWLINE_Institute si\xc5\xablomos dvi studij\xc5\xb3 programos: \xc5\xbeurnalistikos bei reklamos ir vie\xc5\xa1\xc5\xb3j\xc5\xb3 ry\xc5\xa1i\xc5\xb3. Programos sudarytos i\xc5\xa1  bendr\xc5\xb3 humanitarini\xc5\xb3, filologini\xc5\xb3, komunikacijos ir profesini\xc5\xb3 dalyk\xc5\xb3 blok\xc5\xb3. Nuo 3 kurso studentams si\xc5\xabloma specializacijos pagal katedras. Mokymo tikslais institute veikia: laikra\xc5\xa1tis "Du kart du" (Spaudos katedra), teleradijo kompleksas "Pirma linija" (Radijo ir televizijos katedra), fotostudija (Medija dizaino ir informacini\xc5\xb3 technologij\xc5\xb3 katedra).'